7. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 112330 της 16/25 Σεπτ. 1971  (ΦΕΚ Β΄ 765)  Περί εγγραφής σπουδαστών εις τας Προτύπους Σχολάς της Σ.Ε.Λ.Ε.Τ.Ε. Έχοντες υπ’ όψιν: 1)Το Ν.Δ. 581/1970 «περί διοικήσεως της Σχολής Εκπαιδευτικών Λειτουργών Επαγγελματικής και Τεχνικής Εκπαιδεύσεως (Σ.Ε.Λ.Ε.Τ.Ε.)». 2)Το Ν.Δ. 789/1970 «περί οργανώσεως της Σ.Ε.Λ.Ε.Τ.Ε.». 3)Την υπ’ αριθ. 27/12.7.1971 πράξιν του Διοικητικού Συμβουλίου της ως άνω Σχολής, αποφασίζομεν: Εγκρίνομεν όπως σπουδασταί των Προτύπων Σχολών της Σ.Ε.Λ.Ε.Τ.Ε.: 1.Απορριφθέντες κατά τας προαγωγικάς εξετάσεις εγγράφονται τη αιτήσει των εις την αυτήν ειδικότητα κατόπιν αποφάσεως του Διοικητικού Συμβουλίου, τη εισηγήσει του Συλλόγου των διδασκόντων καθηγητών της αντιστοίχου Σχολής. 2.Απορριφθέντες λόγω αδικαιολογήτου ελλιπούς φοιτήσεως ή τυχόντες διαγωγής κατωτέρας της κοσμίας, δεν γίνονται δεκτοί προς εγγραφήν εις την ως άνω Σχολήν.

[Source: greek_legal_code_raptarchis | Tokens: 889]